Adalbert Lauppert - Peharnik
<s>Adalbert Lauppert - Peharnik (Zagreb, 1820. – Graz, 1903.) hrvatski je vojni časnik, slikar, grafičar i ilustrator, o kojem je poznato relativno malo.</s>

<s>Životopis 
Rodio se u Zagrebu 1820. godine, gdje je završio humaniora na Akademiji.</s>

<s>Godine 1838. služi kao kadet u Varaždinsko-križevačkoj krajiškoj pukovniji.</s>

<s>Pohađa i vojničku školu u Bjelovaru.</s>

<s>1843. premješten je u Četvrtu slunjsku krajišku pukovniju.</s><s>U to vrijeme nastaje djelo po kojem je najpoznatiji: litografske ilustracije za knjigu basni Ignjatija Čivića Rohrskog „Basne i kratke pripoviesti od različitih klasičnih spisateljah“, tiskane u Karlovcu 1844.</s><s>Radi se o crtežima za naslovnice četiriju knjiga (svazaka) Čivićeve originalne, kapitalne zbirke, te još 16 ilustracija samih basni.</s><s>Lauppertovi prikazi su dani u slobodnom prostoru, u kojem "lebde", što je običaj još od rokokoa.</s><s>Otisnuti su na posebnim listovima, te su zato često bili vađeni iz knjiga, pa stoga od svega nekoliko sačuvanih primjeraka knjige, niti jedan nema sve ilustracije.</s><s>Same litografije otisnute su u Beču, u tada poznatom "Kamenorezu M. Trentsenskog".</s><s>U osmišljanju svojih ilustracija, Lauppert se izgleda najviše oslanjao na znamenite Grandvilleove ilustracije Jean de La Fontainevoih Basni, izdane 1838.</s>

<s>Josip Bratulić navodi da je Čivićeva knjiga s Lauppertovim ilustracijama "prva hrvatska sustavno ilustrirana knjiga", misleći tu vjerojatno na one od 19. st. do danas.</s><s>Stoga ne čudi da su o njoj pisali: Artur Schneider (1929.), Olga Maruševski (1975. i 1988.) i Marija Vrbetić (1988.).</s>

<s>Godine 1848.</s><s>Lauppert sa Slunjskom pukovnijom sudjeluje u brojnim vojnim pohodima i bitkama u Italiji, a iste godine sudjeluje i u znamenitom proboju hrvatske vojske kod Legrada.</s>

<s>U Zagrebu u vojnom štabu kao major 1865. obnaša čast krilnog banova poručnika.</s>

<s>Umirovljen je 1878., a umro 1903. u Grazu.</s>

<s>Lauppertove ilustracije za naslovnice pojedinih svezaka Čivićeve knjige</s>

<s>Lauppertove ilustracije basni prvog sveska Čivićeve knjige</s>

<s>Literatura
Josip Bratulić: Pogovor, u: Ignjatije Čivić Rohrski: Basne i kratke pripoviesti od različitih klasičnih spisateljah, Karlovac, 1811., pretisak iz 2003., str.</s><s>VII-VIII</s>

<s>Hrvatski grafičari
Hrvatski ilustratori
Biografije, Karlovac
Biografije, Zagreb</s>

